Ko ára guive hokypu ñane retâpýpe AVAÑE’Ê. Pype péina ipotýta mitârusukuéra remiandu añete. Ñane ñe’ê Guaraníme ĝuarâ iñapysê ko’êju pyahu oguerúva hendive mborayhu ha arandu potykuru. Ojehaitypo mbaretéma mitârusukuéra ñe’âpýpe ñane ñe’ê GUARANI. Anichevémane avave oipe’a térâ omboykese ñane ñe’ê mba’eve ára Paraguái ra’ytee ángagui. Oîma heta ohayhu añetéva ha ogueraháva huguýpe tetâ rayhu hypýva, péicha péichante avave ndaikatumo’âiva ohapo’o térâ ojuka.